CELEX: 62014CN0060
Language: bg
Date: 2014-02-06 00:00:00
Title: Дело C-60/14: Иск, предявен на 6 февруари 2014 г. — Европейска комисия/Република Гърция

29.3.2014   
            
            
               BG
            
            
               Официален вестник на Европейския съюз
            
            
               C 93/21
            
         Иск, предявен на 6 февруари 2014 г. — Европейска комисия/Република Гърция
   (Дело C-60/14)
   2014/C 93/34
   Език на производството: гръцки
   
      Страни
   
   
      Ищец: Европейска комисия (представители: B. Stromsky и I. Zervas)
   
      Ответник: Република Гърция
   
      Искания на ищеца
   
   
               —
            
            
               Да се обяви, че Република Гърция не е изпълнила задълженията си по Договора за функционирането на Европейския съюз и по членове 2, 3 и 4 от решението на Европейската комисия от 24 май 2011 г. (1), тъй като не е приела в определения за това срок всички необходими мерки за възстановяване на неправомерни държавни помощи, предоставени на казина „Thessaloniki“, „Mont Parnés“ и „Corfù“, и във всички случаи като не е съобщила надлежно на Комисията точната сума (главница и лихви), която подлежи на възстановяване от всеки получател на неправомерната държавна помощ, както и другите мерки, взети за съобразяване с член 4 от посоченото решение,
            
         
               —
            
            
               да се осъди Република Гърция да заплати съдебните разноски.
            
         
      Основания и основни доводи
   
   
               1.
            
            
               Република Гърция е била длъжна да възстанови неправомерните държавни помощи до 25 септември 2011 г.
            
         
               2.
            
            
               Република Гърция е била длъжна да уведоми Комисията до 25 юли 2011 г. за мерките, предвидени за възстановяването на неправомерните държавни помощи, както и точните суми, подлежащи на възстановяване.
            
         
               3.
            
            
               Република Гърция не е изпълнила нито едно от тези задължения в определените за това срокове.
            
         
      (1)  Решение относно държавна помощ, предоставена от Гърция за някои гръцки казина C 16/10 (ОВ L 285, стр. 25).